भाजपा विधान पार्षद लालबाबू प्रसाद अपने ही सहयोगी दल लोजपा की महिला विधान पार्षद से छेड़खानी के आरोप में फंस गए तो बिहार की राजनीति में भूचाल आ गया. पिछले महीने उत्तर प्रदेश, उत्तराखंड, गोवा और मणिपुर में सरकार बना कर गुब्बारे की तरह फूल चुकी भाजपा के उमंग पर उसके ही एक एमएलसी ने कालिख पोत डाला. उपमुख्यमंत्री तेजस्वी यादव चुटकी लेते हुए कहते हैं कि भाजपा नेता सुशील मोदी समेत सभी भाजपाई मामले पर परदा डालने की कोशिशों में लगे हुए हैं. इसके साथ ही तेजस्वी यह सवाल दागते हैं कि क्या विधान मंडल में भी एंटी रोमियो स्क्वाड तैनात करना जरूरी हो गया है?